Komisijos reglamentas (EB) Nr. 888/2002
2002 m. gegužės 24 d.
iš dalies keičiantis Tarybos reglamento (EB) Nr. 517/94 dėl tekstilės gaminių, kuriems netaikomos dvišalės sutartys, protokolai ar kiti susitarimai arba kitos konkrečios Bendrijos importo taisyklės, bendrųjų importo iš tam tikrų trečiųjų šalių taisyklių I ir II priedus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Tarybos reglamento (EB) Nr. 517/94 dėl tekstilės gaminių, kuriems netaikomos dvišalės sutartys, protokolai ar kiti susitarimai arba kitos konkrečios Bendrijos importo taisyklės, bendrųjų importo iš tam tikrų trečiųjų šalių taisyklių [1] su paskutiniais pakeitimais, padarytais Komisijos reglamentu (EB) Nr. 2538/2001 [2], ypač į jo 28 straipsnį,
kadangi:
(1) Sudarius dvišales sutartis ir kitus susitarimus su tam tikromis šalimis, kurioms dabar taikomas Tarybos reglamentas (EEB) Nr. 3030/93 [3], šias šalis reikia išbraukti iš Reglamento (EB) 517/94 II priedo. Jugoslavijos Federacinė Respublika turi būti įtraukta į II priedą.
(2) Dėl tarifų ir statistinės nomenklatūros pakeitimų, paskelbtų 2001 m. rugpjūčio 6 d. Komisijos reglamente (EB) Nr. 2031/2001, iš dalies keičiančiame Tarybos reglamento (EEB) Nr. 2658/87 dėl tarifų ir statistinės prekių nomenklatūros bei dėl Bendrojo muitų tarifo [4] I priedą, reikia iš dalies pakeisti Reglamento (EB) Nr. 517/94 I priedą.
(3) Todėl atitinkamai reikėtų iš dalies pakeisti Reglamentą (EB) Nr. 517/94.
(4) Dėl aiškumo reikėtų pakeisti I ir II priedus.
(5) Šiame reglamente numatytos priemonės taikomos nuo 2002 m. sausio 1 d.
(6) Šiame reglamente numatytos priemonės atitinka Tekstilės komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 517/94 I ir II priedai keičiami šio reglamento priedu.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 2002 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. gegužės 24 d.